Annwyl Riant / Ofalwr

Mae’n bleser gennym eich hysbysu y bydd Ysgol Bro Hyddgen yn cyflwyno’r system arlwyo heb arian parod o. Bydd y myfyrwyr i gyd yn defnyddio’r system arlwyo heb arian i brynu popeth yn ein cantîn. Rydym am wella ansawdd gwasanaeth prydau bwyd ein hysgol a bydd y system hon yn ein galluogi i gyflawni hyn.

I ddechrau, bydd yr ysgol yn defnyddio'r system newydd ar gyfer prydau ysgol yn unig. Fodd bynnag, rydym yn anelu at gynnwys tripiau ysgol, cludiant a thaliadau eraill gan rieni yn y system yn y dyfodol agos.

Mae'r system hon yn cynnwys y dechnoleg ddiweddaraf ac yn dileu'r angen i ddisgyblion gario arian parod trwy gydol y dydd a thrwy hynny'n lleihau'r risg o fwlio. Mae'n system fiometrig felly nid oes angen i ddisgyblion gario cerdyn gan fod y system yn adnabod bawd eich plentyn wrth y tiliau. **Sylwch na fyddwn yn storio delwedd y print bawd. Mae argraff y fawd yn cynhyrchu cod digidol a'r cod hwn sy'n cysylltu'r disgybl â'i gyfrif.** (I gael rhagor o wybodaeth am ddilysu biometrig, gwelwch y Cwestiynau Cyffredin amgaeedig)

Bydd y system yn caniatáu preifatrwydd llwyr ar gyfer y disgyblion hynny sydd â hawl i Brydau Ysgol am Ddim a bydd y system yn dyrannu'r symiau am y prydau ysgol am ddim i'r cyfrifon priodol yn awtomatig.

Mae'r wybodaeth ganlynol, sydd hefyd ar gael ar wefan yr ysgol, yn amgaeedig:

* **"Cwestiynau Cyffredin"** a fydd yn cynnig rhagor o wybodaeth i chi ynglŷn â'r system newydd.
* **Ffurflen Ganiatâd Biometrig** - Mae'r system yn gweithredu gan ddefnyddio dulliau dilysu biometrig. Sylwch y byddwn yn unol â'r ddeddfwriaeth bresennol, yn gweithredu polisi "optio i mewn" felly bydd angen i chi lenwi’r ffurflen amgaeedig. Os dewiswch beidio â chynnwys eich plentyn wedi ar gofrestr y System Biometrig bydd cod PIN 4 digid yn cael ei roi iddo. Sylwch nad oes gan godau PIN yr un lefel o ddiogelwch, a'ch plentyn fydd yn gyfrifol am gofio'r cod a'i gadw'n ddiogel bob amser. **Dychwelwch y ffurflen i'r ysgol ar unwaith ac erbyn dim hwyrach na dydd Llun 6** **Chwefror 2017. Cynhelir y cofrestru biometrig yn yr ysgol ar 7** **ac 8 Chwefror 2017.**
* **Llythyr Ysgogi ParentPay** - Bydd angen i chi sefydlu cyfrif ar ParentPay cyn i'ch plentyn allu defnyddio'r System Heb Arian Parod. Gweler y llythyr ynghlwm am gyfarwyddiadau ar sut i wneud hyn. Hefyd, i gael rhagor o wybodaeth am ParentPay ewch i'w gwefan <https://www.parentpay.com/>
* **Hysbysiad Preifatrwydd**

Gan y byddwn yn dechrau gweithredu'r system -  **i’w gadarnhau, ni fydd unrhyw arian parod yn cael ei dderbyn wrth y tiliau yn y Ffreutur ar ôl y dyddiad hwn.**

Bydd yr holl fyfyrwyr a'r staff yn derbyn hyfforddiant ar sut i ddefnyddio'r system.

Bydd uchafswm, neu "derfyn gwariant" dyddiol o £5 yn cael ei osod a bydd hyn yn cael ei gynnwys yn rhaglen y system. Mae modd cynyddu neu ostwng hyn ar gyfer myfyriwr unigol drwy wneud cais ysgrifenedig i swyddfa gyllid yr ysgol. Nid yw hyn yn golygu y disgwylir i fyfyrwyr wario'r swm hwnnw - y terfyn uchaf am wariant un diwrnod yw'r £5.

**Gwneud Taliadau:**

Mae dau opsiwn ar gyfer gwneud taliadau

**Ar-lein** - Bydd gwasanaeth talu ar-lein diogel o'r enw ParentPay ar gael i chi i dalu am brydau bwyd ysgol.

Mae ParentPay yn cynnig y rhyddid i wneud taliadau'n ddiogel pryd bynnag a lle bynnag yr hoffech chi wneud hynny 24 awr y dydd, 7 diwrnod yr wythnos, gan wybod bod y dechnoleg a ddefnyddir yn defnyddio'r diogelwch sicraf bosibl sydd ar gael ar y rhyngrwyd.

Bydd gennych gyfrif ar-lein diogel, a fydd yn cael ei ysgogi trwy ddefnyddio enw defnyddiwr a chyfrinair unigryw. Os oes gennych fwy nag un plentyn yn yr ysgol hon, gallwch gyfuno eu cyfrifon a chreu un set o fanylion mewngofnodi ar gyfer eich holl blant.

Mae ParentPay yn gwneud talu yn syml, ac mae'n cadw hanes y talu i chi ei weld yn nes ymlaen. Pan fyddwch wedi agor eich cyfrif, gallwch wneud taliadau ar-lein yn syth. Sylwch mai £10.00 yw'r isafswm lefel trafodiad wrth wneud taliad. Mae'r system hefyd yn gallu darparu adroddiad sy'n rhoi manylion pob eitem o fwyd sy'n cael ei weini, pob credyd a wnaed i'r system, ar gyfer unrhyw gyfnod o amser, ac mae'n dangos y balans cyfredol.

Gweler y llythyr amgaeedig sy'n esbonio sut i sefydlu eich cyfrif. Mae'n darparu cyfarwyddiadau fesul cam er mwyn ysgogi eich cyfrif ar-lein ParentPay, gan gynnwys manylion sut i wneud taliadau ar-lein.

**Pwynt Talu** - Ar gyfer rhieni / gofalwyr nad oes ganddynt fynediad i'r rhyngrwyd, neu nad ydynt yn dymuno ychwanegu arian ar-lein, gallwch chi ddefnyddio unrhyw gyfleuster Pay Point yn y gymuned. I ddod o hyd i'ch Man Talu (PayPoint) agosaf ewch i <https://paypoint.com/en-gb> a theipiwch eich cod post.

Er gwybodaeth, mae'r mannau talu Pay Point yn ardal Machynlleth yn y lleoedd canlynol:

* Siop Spar
* Harry Tuffins Ltd.
* Siop Co-Op

Gallwch ddefnyddio siopau sy'n derbyn Pay Point ar hyd a lled y wlad.

Er mwyn defnyddio'r cyfleuster Pay Point, bydd angen cerdyn y gellir ei archebu drwy swyddfa gyllid eich ysgol. Bydd cost y cerdyn cychwynnol yn cael ei dalu. Ond os yw eich cerdyn yn cael ei golli neu ei ddifrodi a cherdyn newydd yn cael ei archebu. Bydd disgwyl i chi dalu'r swm o £ 1.50 + TAW

Os bydd gennych unrhyw gwestiynau ynglŷn â'r system heb arian parod, peidiwch ag oedi- cysylltwch â'r Gwasanaeth Arlwyo ar 01597 827500**.**

Hoffwn fanteisio ar y cyfle hwn i ddiolch i chi am y gefnogaeth a ragwelwn i'r system newydd hon a fydd o fudd i fyfyrwyr, y rhieni a'r ysgol.

Yr eiddoch yn gywir

D Jones

Pennaeth